CELEX: 52010SC0740
Language: bg
Date: 2010-06-15
Title: Предложение за решение на Съвета относно наличието на прекомерен дефицит в Кипър

BG
BG    BG
 ---pagebreak---     ЕВРОПЕЙСКА КОМИСИЯ
                               Брюксел, 15.6.2010
                               SEC(2010) 740 окончателен
                    Предложение за
               РЕШЕНИЕ НА СЪВЕТА
   относно наличието на прекомерен дефицит в Кипър
BG                                                       BG
 ---pagebreak---                                  ОБЯСНИТЕЛЕН МЕМОРАНДУМ
   1.      ПРИЛАГАНЕ НА ПАКТА ЗА СТАБИЛНОСТ И РАСТЕЖ В НАСТОЯЩИТЕ УСЛОВИЯ НА
           КРИЗА
   Много държави в ЕС понастоящем отчитат дефицити на консолидирания държавен
   бюджет, които надвишават посочената в Договора референтна стойност от 3 % от БВП.
   Често голямото нарастване на дефицита, както и дълговите позиции, трябва да се
   разглеждат в контекста на безпрецедентната световна финансова криза и
   икономическия спад през 2008—2009 г. Влияние оказват редица фактори. Първо,
   икономическият спад води до намаляване на данъчните приходи и до повишаване на
   социалноосигурителните разходи (напр. за обезщетения при безработица). Второ,
   осъзнавайки важната роля на бюджетната политика при настоящите извънредни
   икономически условия, Комисията призова за фискални стимули в своя Европейски
   план за икономическо възстановяване (ЕПИВ) от ноември 2008 г., одобрен от
   Европейския съвет през декември. В плана се предвижда стимулите да бъдат
   своевременни, целенасочени, с временен характер и съобразени с устойчивостта на
   публичните финанси и с конкурентоспособността в отделните държави-членки, както и
   да бъдат преустановени, след като икономическите условия се подобрят. И накрая,
   редица държави предприеха мерки за стабилизиране на финансовия сектор, някои от
   които оказаха влияние върху дълговата позиция или пораждат риск от по-висок
   дефицит и дълг в бъдеще, въпреки че някои от разходите в рамките на
   правителствената подкрепа биха могли да бъдат компенсирани на по-късен етап.
   Съгласно Пакта за стабилност и растеж от Комисията се изисква да започне
   процедурата при прекомерен дефицит (ППД), когато бюджетният дефицит на дадена
   държава-членка надвиши референтната стойност от 3 % от БВП. Измененията на Пакта
   за стабилност и растеж от 2005 г. имаха за цел да се гарантира по-специално, че
   икономическите и бюджетните условия са изцяло взети предвид на всеки етап от ППД.
   Така Пактът за стабилност и растеж осигурява рамката, подкрепяща държавните
   политики за бързо възстановяване на стабилното състояние на бюджета, като се отчита
   икономическата ситуация и по този начин се осигурява дългосрочна устойчивост на
   публичните финанси.
   2.      ПРЕДХОДНИ ЕТАПИ ОТ ПРОЦЕДУРАТА ПРИ ПРЕКОМЕРЕН ДЕФИЦИТ
   Процедурата при прекомерен дефицит (ППД) е определена в член 126 от Договора за
   функционирането на Европейския съюз. Тази процедура е допълнително уточнена в
   Регламент (ЕО) № 1467/97 на Съвета за определяне и изясняване на прилагането на
   процедурата при прекомерен дефицит1, който е част от Пакта за стабилност и растеж.
   Съгласно член 126, параграф 2 от Договора Комисията трябва да следи за спазването на
   бюджетната дисциплина въз основа на два критерия, а именно: a) дали съотношението
   на планирания или действителния държавен дефицит спрямо брутния вътрешен
   1
          OВ L 209, 2.8.1997 г., стp. 6. В доклада са взети предвид и одобрените от Съвета ЕКОФИН на 10
          ноември 2009 г. „Подробни указания за изпълнението на Пакта за стабилност и растеж и насоки
          относно формата и съдържанието на програмите за стабилност и конвергентните програми“,
          които са достъпни на http://ec.europa.eu/economy_finance/sgp/legal_texts/index_en.htm.
BG                                                     2                                                BG
 ---pagebreak---    продукт (БВП) надвишава референтната стойност от 3 % (освен ако съотношението е
   намаляло съществено и трайно и е достигнало ниво, близко до референтната стойност;
   или превишението над референтната стойност е само извънредно и временно и
   съотношението остава близо до референтната стойност); и б) дали съотношението на
   държавния дълг спрямо БВП надвишава референтната стойност от 60 % (освен ако
   съотношението намалява в достатъчна степен и се приближава към референтната
   стойност със задоволителен темп).
   В член 126, параграф 3 се посочва, че ако държава-членка не изпълнява изискванията
   по единия или по двата критерия, Комисията трябва да изготви доклад. Докладът също
   така „взема предвид дали бюджетният дефицит надвишава държавните инвестиционни
   разходи, както и всички останали съответни фактори, включително средносрочното
   икономическо и бюджетно състояние на държавата-членка“.
   Въз основа на данните, предоставени от кипърските власти през март 2010 г.2, и като
   отчете прогнозата на службите на Комисията от пролетта на 2010 г., на 12 май 2010 г.
   Комисията прие доклад за Кипър съгласно член 104, параграф 33.
   Впоследствие на 27 май 2010 г., съгласно член 126, параграф 4, Икономическият и
   финансов комитет излезе със становище относно доклада на Комисията.
   3.       НАЛИЧИЕ НА ПРЕКОМЕРЕН ДЕФИЦИТ
   Съгласно предоставените от кипърските власти през април 2010 г. данни дефицитът на
   консолидирания държавен бюджет на страната е достигнал 6,1 % от БВП през 2009 г.,
   превишавайки по този начин референтната стойност от 3 % от БВП. В доклада на
   Комисията в съответствие с член 126, параграф 3 се посочва, че дефицитът не е бил
   близо до референтната стойност от 3 % от БВП и че превишението над референтната
   стойност може да бъде определено като извънредно по смисъла на Договора и на Пакта
   за стабилност и растеж. По-специално, то е вследствие на силен спад в икономиката по
   смисъла на Договора и на Пакта за стабилност и растеж. Според прогнозата на
   службите на Комисията от пролетта на 2010 г. реалният БВП на Кипър ще се свие още,
   макар и в по-малка степен, като през 2010 г. намалението ще бъде в размер на почти
   ½ % (в сравнение с намаление от 1¾ % през 2009 г.). Очакваното превишение над
   референтната стойност обаче не може да се счита за временно. Съгласно прогнозата на
   службите на Комисията от пролетта на 2010 г. бюджетният дефицит се очаква да
   достигне около 7¾ % от БВП през 2011 г., при положение че няма промяна в
   политиката. Заложеният в Договора критерий за дефицита не е изпълнен.
   Според данните, представени от кипърските власти през април 2010 г.,
   консолидираният брутен държавен дълг се е задържал на 56,2 % от БВП през 2009 г.,
   което е под референтната стойност от 60 % от БВП. За 2010 г. Кипър очаква дълг в
   2
          Съгласно Регламент (ЕО) № 479/2009 на Съвета държавите-членки трябва да докладват два пъти
          годишно на Комисията за планираните и действителните равнища на своя държавен дефицит и
          държавен дълг. Последното уведомление от страна на Кипър е достъпно на следния адрес в
          интернет:
          http://epp.eurostat.ec.europa.eu/portal/page/portal/government_finance_statistics/excessive_deficit/edp_
          notification_tables.
   3
          Всички документи, свързани с ППД за Кипър, могат да бъдат намерени на следния уебсайт:
          http://ec.europa.eu/economy_finance/sgp/deficit/countries/index_en.htm.
BG                                                       3                                                         BG
 ---pagebreak---    размер на 62 % от БВП, надхвърляйки по този начин заложената в Договора
   референтна стойност от 60 % от БВП. Според прогнозата на службите на Комисията от
   пролетта на 2010 г. дългът ще нарасне до 62,3 % от БВП през 2010 г. и до 67,6 % през
   2011 г. на фона на влошеното първично салдо. Предвид тези тенденции съотношението
   на дълга не може да се счита за намаляващо в достатъчна степен и приближаващо се
   със задоволителни темпове към референтната стойност по смисъла на Договора и на
   Пакта за стабилност и растеж. Заложеният в Договора критерий за дълга не е изпълнен.
   В съответствие с разпоредбите на Договора и на Пакта за стабилност и растеж
   Комисията разгледа в доклада си и „други значими фактори“. Съгласно Пакта за
   стабилност и растеж тези фактори могат да се вземат предвид при етапите, водещи до
   вземане на решение за наличието на прекомерен дефицит, само ако дефицитът
   изпълнява двойното условие да бъде близо до референтната стойност и превишението
   над референтната стойност да бъде временно. По отношение на Кипър двойното
   условие не е изпълнено. Разгледани поотделно, значимите фактори в този случай
   оставят като цяло смесено впечатление.
   Становището на Икономическия и финансов комитет в съответствие с член 126,
   параграф 4 от Договора съответства на оценката в доклада на Комисията съгласно
   член 126, параграф 3.
   Комисията, като взе предвид доклада си по член 126, параграф 3 и становището на
   Икономическия и финансов комитет по член 126, параграф 4, е на мнение, че в Кипър
   съществува прекомерен дефицит. Това становище, прието от Комисията на [15 юни
   2010 г.], се изпраща с настоящото до Съвета, съгласно член 126, параграф 5. Комисията
   препоръчва Съветът да вземе съответното решение, в съответствие с член 126,
   параграф 6. Освен това Комисията представя на Съвета препоръка за препоръка на
   Съвета, която следва да бъде отправена до Кипър, с оглед на прекратяването на
   съществуващия прекомерен дефицит съгласно член 126, параграф 7.
   4.       ПРЕПОРЪКА ЗА ПРЕКРАТЯВАНЕ НА ПРЕКОМЕРНИЯ ДЕФИЦИТ
   Съгласно член 3, параграф 4 от Регламент (ЕО) № 1467/97 на Съвета в препоръката на
   Съвета по член 126, параграф 7 трябва да се определи срок, не по-дълъг от шест месеца,
   за предприемане на ефективни действия от съответната държава-членка, както и срок за
   коригиране на прекомерния дефицит, „който следва да бъде ликвидиран в годината,
   следваща годината на неговото установяване, освен ако не са налице особени
   обстоятелства“. Съгласно член 2, параграф 6 от регламента при определянето дали са
   налице особени обстоятелства следва да бъдат взети под внимание „значимите
   фактори“, посочени в доклада на Комисията по член 126, параграф 3 от Договора. В
   член 3, параграф 4 от регламента се посочва, че Съветът следва да препоръча на
   държавата-членка да постигне „целевия показател от минимално годишно подобрение
   от поне 0,5 % от БВП в структурния баланс с изчистени еднократни и временни мерки,
   за да се гарантира коригирането на прекомерния дефицит в рамките на срока,
   определен в препоръката“.
   По отношение на Кипър се смята, че са налице особени обстоятелства, които са от
   значение за по-голямата гъвкавост в прилагането на ППД, въведена с реформата на
   Пакта за стабилност и растеж от 2005 г. През 2009 г. за първи път от 35 години насам бе
   отчетено свиване на икономическата активност, което възлизаше на 1¾ %. Рецесията
   отразяваше значителен спад на вътрешното търсене и неблагоприятна външна среда.
BG                                            4                                            BG
 ---pagebreak---    По-специално, частното потребление намаля под въздействието на влошаващите се
   перспективи на пазара на труда, липсата на доверие, както и на високата задлъжнялост
   на домакинствата при по-строги условия на кредитиране. В същото време инвестициите
   също силно намаляха в условията на спад на външното търсене на пазара на жилища,
   ниско натоварване на производствените мощности и преструктуриране на балансите на
   дружествата. Освен това износът на стоки и услуги, особено в сферата на туризма,
   отбеляза силен спад вследствие на финансовата криза и на глобалното забавяне на
   икономическия растеж, и по-специално на далеч по-слабите перспективи за растеж на
   основните търговски партньори (Обединеното кралство, еврозоната и Русия).
   Дефицитът през 2009 г. се дължи както на забавянето на икономическия растеж, така и
   на мерките за стимулиране на икономиката, предприети от кипърските власти в
   съответствие с ЕПИВ.
   На този фон е целесъобразно да се очаква прекратяване на прекомерния дефицит в
   средносрочен план, като крайният срок за прекратяването е 2012 г. Осъзнавайки, че
   влошаването на състоянието на бюджета на Кипър през 2009 г. се дължи на
   антикризисни мерки в размер на около 1½ % от БВП годишно през 2009 г. и 2010 г.,
   които представляват адекватен отговор на икономическия спад и които са в
   съответствие с Европейския план за икономическо възстановяване, както и на
   свободното действие на автоматичните стабилизатори, кипърските власти следва да
   подсилят фискалната стратегия през 2010 г. с мерки за контрол на текущите разходи.
   По-специално, предвид външните и вътрешните икономически неравновесия, за
   постигането на надеждна и устойчива корекция кипърските власти ще трябва да
   осигурят средногодишна структурна бюджетна корекция в размер на 1¾ процентни
   пункта от БВП за периода 2010—2012 г. Кипърските власти ще трябва също така да
   определят конкретните мерки, необходими за постигане на корекцията на прекомерния
   дефицит до 2012 г., да осигурят бързо намаляване на съотношението на брутния дълг
   под референтната стойност и да ускорят намаляването на дефицита, ако
   икономическите или бюджетните условия се окажат по-благоприятни, отколкото се
   очаква сега. В този контекст навременното прилагане на средносрочна бюджетна рамка
   би било решаващо за успешната и устойчива консолидация на публичните финанси.
   Освен това, тъй като в Кипър дългосрочното въздействие на застаряването на
   населението върху бюджета е значително над средното ниво за ЕС, най-вече поради
   относително високото нарастване на разходите за пенсии, са необходими мерки за
   подобряване на дългосрочната устойчивост на публичните финанси.
   В рамките на засиления надзор при ППД, който изглежда е необходим и с оглед на
   срока за извършване на корекцията на прекомерния дефицит, се изисква редовно и
   навременно проследяване на напредъка, постигнат по прилагането на стратегията за
   фискална консолидация, насочена към коригиране на прекомерния дефицит. В този
   контекст в предстоящите актуализации на програмата за стабилност на Кипър би било
   полезно да бъде включена отделна глава, посветена на този въпрос.
BG                                           5                                          BG
 ---pagebreak---                 Сравнение на основни макроикономически и бюджетни прогнози
                                                                    2007 г.     2008 г.   2009 г.   2010 г.   2011 г.    2012 г. 2013 г.
                                                                                                                          няма    няма
                Реален БВП                   КОМ пролет 2010 г.
                                                                       5,1        3,6       -1,7      -0,4      1,3       данни  данни
               (промяна в %)
                                              ПС април 2010 г.         5,1        3,6       -1,7      0,5       1,5        3,0     3,2
       Разлика между фактическия и                                                                                        няма    няма
                                            КОМ пролет 2010 г.2
            потенциалния БВП1                                          2,4        3,4       -0,7      -2,1      -1,6      данни  данни
         (% от потенциалния БВП)              ПС април 2010 г.3        1,9        2,9       -1,3      -2,4      -2,5       -1,6   -0,5
   Салдо на консолидирания държавен                                                                                       няма    няма
                                             КОМ пролет 2010 г.
                  бюджет                                               3,4        0,9       -6,1      -7,1      -7,7      данни  данни
                (% от БВП)                    ПС април 2010 г.         3,4        0,9       -6,1      -6,0      -4,5       -3,4   -2,5
                                                                                                                          няма    няма
              Първично салдо                 КОМ пролет 2010 г.
                                                                       6,4        3,7       -3,6      -4,4      -4,8      данни  данни
                (% от БВП)
                                              ПС април 2010 г.         6,4        3,7       -3,6      -3,7      -2,1       -1,0    0,1
     Салдо, коригирано спрямо фазата                                                                                      няма    няма
                                             КОМ пролет 2010 г.
         на икономическия цикъл1                                       2,5       -0,4       -5,8      -6,3      -7,1      данни  данни
                (% от БВП)                    ПС април 2010 г.         2,6       -0,2       -5,6      -5,2      -3,6       -2,9   -2,3
                                                                                                                          няма    няма
            Структурно салдо4                КОМ пролет 2010 г.
                                                                       2,5       -0,4       -5,8      -6,3      -7,1      данни  данни
                (% от БВП)
                                              ПС април 2010 г.         2,6       -0,2       -5,6      -5,2      -3,6       -2,9   -2,3
                                                                                                                          няма    няма
           Брутен държавен дълг              КОМ пролет 2010 г.
                                                                      58,3       48,4      56,2       62,3      67,6      данни  данни
                (% от БВП)
                                              ПС април 2010 г.5       58,3       48,4      56,2       61,0      63,2       63,1   62,3
   Бележки:
   1
     Разлики между фактическия и потенциалния БВП и коригирани спрямо фазата на икономическия цикъл салда от програмите,
   както са преизчислени от службите на Комисията въз основа на информацията в тях.
   2
     На базата на оценката на потенциалния растеж — съответно 2,0 %, 2,8 %, 2,8 %, 2,8 % и 2,8 % в периода от 2009 г. до 2013 г.
   3
     Въз основа на прогнозирания потенциален растеж от съответно 2,5 %, 1,6 %, 1,6 %, 2,0 % и 2,2 % в периода от 2009 г. до
   2013 г.
   4
     Салдо, коригирано спрямо фазата на икономическия цикъл, с изключение на еднократните и други временни мерки. Според
   последната актуализация еднократните и други временни мерки възлизат на 0,1 % от БВП през 2010 г., 2011 г. и 2012 г.
   (намаляващи дефицита). Няма предвидени еднократни и други временни мерки в прогнозата на службите на Комисията от
   пролетта на 2010 г.
   5
     За 2010 г. Кипър очаква дълг в размер на 62 % от БВП, надхвърляйки по този начин заложената в Договора референтна
   стойност от 60 % от БВП. В програмата за стабилност от април 2010 г. се прогнозира малко по-нисък дълг (в размер на 61 %),
   като за 2011 г. се предвижда нарастване до 63,2 % от БВП.
   Източник:
   Програма за стабилност (ПС); прогноза на службите на Комисията от пролетта на 2010 г. (КОМ); изчисления на службите
   на Комисията.
BG                                                              6                                                                   BG
 ---pagebreak---                                              Предложение за
                                         РЕШЕНИЕ НА СЪВЕТА
                                           от 15.6.2010 година
                     относно наличието на прекомерен дефицит в Кипър
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 126, параграф 6 от него,
   като взе предвид предложението на Европейската комисия,
   като взе предвид изказаните съображения от страна на Кипър,
   като има предвид, че:
   (1)    Съгласно член 126 от Договора за функционирането на Европейския съюз
          държавите-членки трябва да избягват прекомерния държавен дефицит.
   (2)    Пактът за стабилност и растеж се основава на целта за осигуряване на стабилни
          публични финанси като средство за укрепване на предпоставките за ценова
          стабилност и висок и устойчив растеж, водещ до създаване на трудова заетост.
   (3)    Процедурата при прекомерен дефицит (ППД) съгласно член 126 от Договора,
          уточнена в Регламент (EО) № 1467/97 на Съвета за определяне и изясняване на
          прилагането на процедурата при прекомерен дефицит4, който е част от Пакта за
          стабилност и растеж, предвижда, че за наличието на прекомерен дефицит трябва
          да се вземе решение. Протоколът относно процедурата при прекомерен дефицит,
          приложен към Договора, определя допълнителни разпоредби, свързани с
          прилагането на ППД. С Регламент (EО) № 479/2009 на Съвета5 се определят
          подробни правила и дефиниции за прилагането на разпоредбите от
          горепосочения протокол.
   (4)    Реформата на Пакта за стабилност и растеж от 2005 г. имаше за цел да се
          увеличи ефективността му и да се заздрави икономическата му основа, както и
          да се запази устойчивостта на публичните финанси в дългосрочен план. По-
          специално, тя имаше за цел да гарантира, че икономическите и бюджетните
          условия са взети предвид изцяло на всеки етап от ППД. По този начин Пактът за
          стабилност и растеж осигурява рамката на държавните политики за бързо
   4
          OВ L 209, 2.8.1997 г., стр. 6.
   5
          OВ L 145, 10.6.2009 г., стр. 1.
BG                                                   7                                  BG
 ---pagebreak---        възстановяване на стабилното състояние на бюджета, като в същото време се
       отчита икономическата ситуация.
   (5) Член 126, параграф 5 от Договора изисква Комисията да изпрати становище до
       Съвета, ако Комисията счита, че съществува или може да възникне прекомерен
       дефицит в дадена държава-членка. Като взе предвид доклада си в съответствие с
       член 126, параграф 3 и становището на Икономическия и финансов комитет в
       съответствие с член 126, параграф 4, Комисията заключи, че в Кипър съществува
       прекомерен дефицит. В тази връзка на [15 юни 2010 г.] Комисията изпрати
       становище до Съвета по отношение на Кипър6.
   (6) В член 126, параграф 6 от Договора се предвижда, че Съветът разглежда всички
       съображения, които заинтересованата държава-членка желае да представи,
       преди да реши след цялостна оценка дали е налице прекомерен дефицит. В
       случая с Кипър цялостната оценка води до следните заключения.
   (7) Съгласно предоставените от кипърските власти през април 2010 г. данни
       дефицитът на консолидирания държавен бюджет на страната е достигнал 6,1 %
       от БВП през 2009 г., превишавайки по този начин референтната стойност от 3 %
       от БВП. Дефицитът не е бил близо до референтната стойност от 3 % от БВП, но
       превишението над референтната стойност може да бъде определено като
       извънредно по смисъла на Договора и на Пакта за стабилност и растеж. По-
       специално, то се дължи на силен спад в икономиката по смисъла на Договора и
       на Пакта за стабилност и растеж. Според прогнозата на службите на Комисията
       от пролетта на 2010 г. реалният БВП на Кипър ще се свие още, макар и в по-
       малка степен, с почти ½ % през 2010 г. (в сравнение с намаление в размер на
       1¾ % през 2009 г.). Очакваното превишение над референтната стойност обаче не
       може да се счита за временно. Съгласно прогнозата на службите на Комисията
       от пролетта на 2010 г. бюджетният дефицит се очаква да достигне около 7¾ % от
       БВП през 2011 г., при положение че няма промяна в политиката. Заложеният в
       Договора критерий за дефицита не е изпълнен.
   (8) Според данните, представени от кипърските власти през април 2010 г.,
       консолидираният брутен държавен дълг се е задържал на 56,2 % от БВП през
       2009 г., което е под референтната стойност от 60 % от БВП. За 2010 г. Кипър
       очаква дълг в размер на 62 % от БВП, надхвърляйки по този начин заложената в
       Договора референтна стойност от 60 % от БВП. Според прогнозата на службите
       на Комисията от пролетта на 2010 г. дългът ще нарасне до 62,3 % от БВП през
       2010 г. и до 67,6 % през 2011 г. на фона на влошеното първично салдо. Предвид
       тези тенденции съотношението на дълга не може да се счита за намаляващо в
       достатъчна степен и приближаващо се със задоволителни темпове към
       референтната стойност по смисъла на Договора и на Пакта за стабилност и
       растеж. Заложеният в Договора критерий за дълга не е изпълнен.
   (9) Съгласно член 2, параграф 4 от Регламент (ЕО) № 1467/97 на Съвета „значимите
       фактори“ могат да бъдат взети предвид при етапите, водещи до вземане на
       решение на Съвета за наличието на прекомерен дефицит в съответствие с
       член 126, параграф 6, само ако е изпълнено двойното условие — дефицитът да
   6
       Всички документи, свързани с ППД за Кипър, могат да бъдат намерени на следния уебсайт:
       http://ec.europa.eu/economy_finance/sgp/deficit/countries/index_en.htm
BG                                                  8                                         BG
 ---pagebreak---          бъде близо до референтната стойност и превишението над референтната
         стойност да е временно. В случая с Кипър двойното условие не е изпълнено.
         Следователно значимите фактори не са взети предвид при етапите, водещи до
         настоящото решение.
   ПРИЕ НАСТОЯЩОТО РЕШЕНИЕ:
                                          Член 1
   От цялостната оценка следва, че в Кипър е налице прекомерен дефицит.
                                          Член 2
   Адресат на настоящото решение е Република Кипър.
   Съставено в Брюксел на 15.6.2010 година.
                                           За Съвета
                                           Председател
                                           […]
BG                                           9                                     BG